習慣

喺日常用語當中，習慣大致係指一啲「周時做完又做，好多時唔覺意做咗」嘅行為；而喺嚴謹啲嘅行為科學上，習慣就可以大致定義做：

習慣呢個概念引起咗唔少行為科學同社會科學工作者嘅關注：事實表明，習慣能夠對好多重要嘢產生巨大影響－例如啲人之所以會肥，好多時係因為佢哋成日習慣性噉去搵零食嚟食，而肥會提升好多嚴重健康問題出現嘅機率；而且事實亦表明，習慣要變一啲都唔容易。因為噉，有唔少行為科學同相關領域嘅工作者－包括市場學、醫療健康以至遊戲設計呀噉－都有留意習慣相關嘅行為研究。

定義 

喺廿一世紀初嘅行為科學上，「習慣」嘅定義有些少含糊，當中喺 1903 年就有心理學家噉樣定義習慣呢隻詞：

習慣呢個概念可以用雙重過程理論嚟諗：根據雙重過程理論，人腦有兩大系統負責做決策同推理功能－
第一型過程同
第二型過程
學習嘅過程可以局部想像成「由第二型變第一型」嘅過程：想像家陣個人學踩單車；實際經驗表明，佢初頭嗰陣硬係要有意、慢慢噉諗「隻腳板要踩邊個位」或者「手要揸手柄邊個位」等嘅資訊；但隨住佢踩得愈嚟愈熟，佢開始唔使諗就做到呢啲嘢；學做第啲動作嗰時都係噉－開頭嗰陣要有意識諗想做嘅動作，做到咁上下就變咗「自動波」，唔使諗都能夠正確做出個動作。有咗呢個概念，習慣就可以想像成

想像有個人晚晚臨瞓前都會刷牙：佢好細個嗰陣，阿爸阿媽已經教佢要晚晚臨瞓前刷牙；佢初頭唔識刷，要阿爸阿媽提佢先記得要臨瞓前刷牙；不過，佢畀阿爸阿媽教到咁上下，就開始晚晚臨瞓前就自動自覺噉去刷牙；佢呢種行為唔淨只「自動波」，仲係定時定候由時間地點引起嘅－呢個人算係「習慣咗臨瞓前刷牙」。

形成 

有唔少社科研究都有興趣分析習慣。例如市場學就成日都想達致「要令啲消費者習慣性噉消費樣產品」－喺 2009 年有市場學家喺戲院做研究，發覺冇買開爆谷嘅消費者買爆谷嘅機率明顯受爆谷嘅味道影響，但有買開爆谷嘅消費者就比較傾向「啲爆谷唔好食都照買」。噉即係話，社科研究者會想問以下嘅問題：

一般認為，習慣形成主要有三大部份：
某個一而再再而三噉出現嘅情境觸發；
要重複嗰樣行為；同埋
行為達致嘅犒賞；
舉個具體例子，有行為科學研究者指，啲人會肥好多時係因為佢哋習慣咗得閒就去搵小食：想像有個人，佢喺屋企一覺得悶或者攰嗰陣就會想搵快感；對佢嚟講，搵快感最方便嘅方法係走去櫃度攞薯片或者曲奇餅等嘅嘢嚟食，而佢每次做出呢樣行為，就會得到「食到好味嘅嘢」嘅快感；因為呢樣行為帶嚟快感，佢會有動力重複噉做，重複咗好多次後就變咗「自動波」，令佢慣咗喺屋企一覺得悶或者攰就會走去個櫃度搵小食－如是者就愈食愈肥。

改變 

好多行為科學相關工作者都想改變啲人嘅習慣：市場學工作者會想「改變啲消費者嘅習慣，令佢哋由買開第間公司嘅產品，變成買我哋嘅產品」，而醫療健康方面嘅工作者又會想改變啲人定時定候就去搵零食嘅習慣，用嚟幫人減肥；不過事實表明，習慣唔易改變－習慣一形成咗，人個腦入面有會有咗穩定嘅記憶痕跡，就算個人有意圖想改變，都未必會改變得到。

要改變習慣，可以有幾種方法：
自我控制：定時提醒啲人施展自控，不過呢種方法喺個人攰或者分咗心嗰陣會冇咁有效；
改變環境：習慣係由時地等嘅環境刺激引起嘅，所以環境改變可以令啲習慣跟住起變化。
犒賞移除：即係移走習慣行為帶嚟嘅快感，例如如果要改變自己「成日不自覺走去搵零食」嘅習慣，大可以索性唔畀自己喺屋企儲住啲零食。
... 呀噉。

應用 

行為經濟學：輕推理論－輕推理論講嘅「輕推」可以運用啲人嘅習慣行為。
市場學：可以顧客終生價值同品牌忠誠度等嘅概念－呢啲概念都係講「想啲客時常返嚟買我哋嘅產品」。
遊戲設計：一位遊戲設計師通常想自己設計嘅遊戲會令玩家習慣日日都玩。強迫循環。
健康行為：某啲習慣對健康有負面影響。
犯罪行為
精神醫學

前額皮層：人腦入面一個主管有意識行為同目的嘅腦區，位於大腦皮層最近額頭嗰忽；腦神經學研究指，是但攞件行為 B，教一班受試者做 B，佢哋初頭每次做 B 嗰時 PFC 都會有高嘅腦活動，而隨住佢哋習慣做 B，佢哋會開始唔使諗都做到，而且佢哋「做 B 嗰陣嘅 PFC 活動」會變到冇咁強。
認知同決策：人喺趕時間或者分咗心嗰陣，零舍容易變成「齋靠習慣決定點樣行事」。
自閉症譜系：自閉症譜系嘅其中一個特徵係個人行為好規範化，硬係要定時定候就做習慣性嘅行為，而且一要佢改習慣就會緊張。
反應時間
學習曲線
衝動
習俗

文獻 

Bowers, J., & Abrahamson, D. (2019). Kicking the Habit: The Opioid Crisis, America's Addiction to Punitive Prohibition, and the Promise of Free Heroin. Ohio St. LJ, 80, 787，吸毒同相關嘅犯罪行為好多時源於個人「慣咗去搵毒品」。
Deterding, S., Sicart, M., Nacke, L., O'Hara, K., & Dixon, D. (2011). Gamification. using game-design elements in non-gaming contexts. In CHI'11 extended abstracts on human factors in computing systems (pp. 2425-2428).
Neal, D. T., Wood, W., & Quinn, J. M. (2006). Habits - A repeat performance. Current directions in psychological science, 15(4), 198-202.
Smith, K. S., & Graybiel, A. M. (2022). Habit formation. Dialogues in clinical neuroscience.
Tuu, H. H. (2022). The role of impulsiveness and habit strength in reducing food waste. Journal of Asian Business and Economic Studies, (ahead-of-print).
Vance, A., Siponen, M., & Pahnila, S. (2012). Motivating IS security compliance: Insights from habit and protection motivation theory. Information & Management, 49(3-4), 190-198，呢篇文講運用習慣嚟教員工安全噉使用資訊系統。

攷

拎 
"Should Habits or Goals Direct Your Life? It Depends". (Scientific American MIND blog post).

行為